stanford-oval/wikipedia huggingface dataset:
Rated R (Queens of the Stone Agen albumi)

| Rated R Queens of the Stone Age |
| --- | --- | --- |

Studioalbumin tiedot
 Äänitetty : joulukuu 1999 - helmikuu 2000
 Julkaistu: 6. kesäkuuta 2000
 Tuottaja(t): Chris Goss, Josh Homme
 Tyylilaji: stoner rock, hard rock, alternative metal
 Kesto: 42.10
 Levy-yhtiö: Interscope Records
Queens of the Stone Agen muut julkaisut
| Queens of the Stone Age 1998 | Rated R 2000 | Songs for the Deaf 2002 |
Singlet albumilta Rated R
 ”The Lost Art of Keeping a Secret” Julkaistu: 7. elokuuta 2000  ”Feel Good Hit of the Summer” Julkaistu: 27. marraskuuta 2000
Rated R on rock-yhtye Queens of the Stone Agen toinen studioalbumi, joka julkaistiin vuonna 2000. Albumi oli kaupallinen menestys ja siitä tulikin yhtyeen läpimurtoalbumi. Albumilla ovat mukana yhtyeen uudet jäsenet: Nick Oliveri (kitara) ja Mark Lanegan (laulu)
Kappalelista

Kaikki kappaleet säv. Joshua Homme ja Nick Oliveri, ellei toisin mainita. Laulajana Homme, ellei toisin mainita.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päävokaalit | Kesto |  |  |  |  |  |
| 1. | Feel Good Hit of the Summer |  |  | 2.43 |  |  |  |  |  |
| 2. | [The Lost Art of Keeping a Secret |  |  | 3.36 |  |  |  |  |  |
| 3. | Leg of Lamb |  |  | 2.48 |  |  |  |  |  |
| 4. | Auto Pilot |  | Nick Oliveri | 4.01 |  |  |  |  |  |
| 5. | Better Living Through Chemistry |  |  | 5.49 |  |  |  |  |  |
| 6. | Monsters in the Parasol | Homme, Mario Lalli |  | 3.27 |  |  |  |  |  |
| 7. | Quick and to the Pointless |  | Nick Oliveri | 1.42 |  |  |  |  |  |
| 8. | In the Fade | Homme, Mark Lanegan | Mark Lanegan | 4.25 |  |  |  |  |  |
| 9. | Tension Head |  | Nick Oliveri | 2.52 |  |  |  |  |  |
| 10. | Lightning Song | Dave Catching | (Instrumentaali) | 2.07 |  |  |  |  |  |
| 11. | I Think I Lost My Headache |  |  | 8.40 |  |  |  |  |  |
|  |  |  |  | 42.10 |  |  |  |  |  |
| Deluxe edition (Levy 2) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päävokaalit | Kesto |  |  |  |  |  |
| 1. | Ode to Clarissa |  | Nick Oliveri | 2.40 |  |  |  |  |  |
| 2. | You're So Vague |  |  | 3.40 |  |  |  |  |  |
| 3. | Never Say Never (Romeo Void cover)  | Benjamin Bossi, Debora Iyall, Frank Zincavage, Larry Carter, Pete Woods |  | 4.22 |  |  |  |  |  |
| 4. | Who'll Be the Next In Line (Kinks cover)  | Ray Davies |  | 2.29 |  |  |  |  |  |
| 5. | Born to Hula (Re-recorded version)  | Josh Homme |  | 5.53 |  |  |  |  |  |
| 6. | Monsters In the Parasol (live)  |  |  | 3.32 |  |  |  |  |  |
| 7. | Feel Good Hit of the Summer (live)  |  |  | 2.59 |  |  |  |  |  |
| 8. | Regular John (live)  | Josh Homme, Alfredo Hernández, John McBain |  | 5.12 |  |  |  |  |  |
| 9. | Avon (live)  | Homme |  | 3.23 |  |  |  |  |  |
| 10. | Quick and to the Pointless (live)  |  | Nick Oliveri | 2.34 |  |  |  |  |  |
| 11. | Better Living Through Chemistry (live)  |  |  | 5.19 |  |  |  |  |  |
| 12. | Ode to Clarissa (live)  |  | Nick Oliveri | 2.52 |  |  |  |  |  |
| 13. | The Lost Art of Keeping a Secret (live)  |  |  | 3.33 |  |  |  |  |  |
| 14. | You Can't Quit Me, Baby (live)  | Homme, Hernández |  | 10.37 |  |  |  |  |  |
| 15. | Millionaire (live)  |  |  | 4.37 |  |  |  |  |  |
| Britannian erikoispainos (Levy 2) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Päävokaalit | Kesto |  |  |  |  |  |
| 1. | Feel Good Hit of the Summer |  |  | 2.43 |  |  |  |  |  |
| 2. | Never Say Never (Romeo Void cover)  | Benjamin Bossi, Debora Iyall, Frank Zincavage, Larry Carter, Pete Woods |  | 4.22 |  |  |  |  |  |
| 3. | You're So Vague |  |  | 3.40 |  |  |  |  |  |
| 4. | Who'll Be the Next In Line (Kinks cover)  | Davies |  | 2.29 |  |  |  |  |  |
| 5. | Feel Good Hit of the Summer (CD-ROM Video)  |  |  | 2.43 |  |  |  |  |  |
|  |  |  |  | 15.57 |  |  |  |  |  |
Kokoonpano

Josh Homme - laulu, kitara, lyömäsoittimet (kappaleet 3, 8), rummut (kappale 4), piano (kappale 10), taustalaulu (kappale 4), tuottaja
Nick Oliveri - basso, lyömäsoittimet (kappale 8), kitara (kappale 4), laulu (kappaleet 4, 7, 9), taustalaulu (kappaleet 1, 2, 5, 6, 11)
Dave Catching - sähköpiano (kappaleet 1, 2, 8), piano (kappale 5), B3 (kappale 4), kitara (kappaleet 6, 7), 12-kielinen kitara (kappale 10), lap steel (kappaleet 1, 11)
Nick Lucero - rummut (kappaleet 2, 3, 5, 8, 11), lyömäsoittimet (kappaleet 3, 4)
Gene Trautmann - rummut (kappaleet 1, 6, 7, 9)
Chris Goss - basso (raita 4), lyömäsoittimet (kappale 1), taustalaulu (kappaleet 4, 5, 6), tuottaja, flyygeli (kappale 1), melupiano (kappale 2)
Mark Lanegan - laulu (kappale 8), taustalaulu (kappaleet 3, 4, 11)
Barrett Martin - lyömäsoittimet (kappaleet 5, 10), steel-rummut (kappale 11), vibrafoni (kappaleet 2, 5)
Mike Johnson - taustalaulu (kappale 3)
Peter Stahl - taustalaulu (kappale 2)
Rob Halford - taustalaulu (kappale 1)
Nick Eldorado - taustalaulu (kappaleet 1, 7)
Wendy Rae Fowler (Wendy Ray Moan) - taustalaulu (kappaleet 1, 7)
Scott Mayo - torvi (kappale 11), baritonisaksofoni (kappale 2)
Fernando Pullum - torvi (kappale 11), flyygelisarvi (kappale 7)
Reggie Young - torvi (kappale 11)
Riitta Leppiniemi

| Riitta Leppiniemi |
| --- | --- |
 Riitta Leppiniemi vuonna 2008.
Henkilötiedot
Syntynyt: 25. kesäkuuta 1962 (ikä 62) Kankaanpää
Kansalaisuus:  Suomi
Ammatti:  asianajaja
Arvonimi: varatuomari
Muut tiedot
Tunnustukset:   Vuoden asianajaja (2004)  Matti Ylöstalo -palkinto (2013)  laamanni (2019)  oikeustieteen kunniatohtori (2023) 
Riitta Maria Leppiniemi (s. 25. kesäkuuta 1962 Kankaanpää) on suomalainen asianajaja. Hän toimi Suomen Asianajajaliiton puheenjohtajana vuosina 2007–2010.
Ura

Leppiniemi valmistui ylioppilaaksi Kankaanpään lukiosta vuonna 1981. Hän valmistui oikeustieteen kandidaatiksi Helsingin yliopistosta vuonna 1987. Hän sai varatuomarin arvon 1989.
Leppiniemi on ollut asianajaja vuodesta 1991 lähtien ja Asianajotoimisto Susiluoto Oy:n osakas vuodesta 2001 lähtien. Hän on erikoistunut oikeudenkäynteihin sekä perhe- ja perintöoikeusasioihin. Leppiniemi tuli tunnetuksi avustettuaan Nils Gustafssonia Bodomjärven murhajutussa sekä yksityiselämän loukkauksesta syytettyä Susan Ruususta. Muita Leppiniemen hoitamia tunnettuja tapauksia ovat muun muassa Jari Aarnion ja Jari Sillanpään oikeudenkäynnit sekä kansanedustaja Wille Rydmanin avustaminen sekuaalirikosepäilyssä. Leppiniemi on avustanut myös liikemies Markku Ritaluomaa Sunny Car Center -autokauppayhtiön konkurssiin liittyvässä talousrikosoikeudenkäynnissä.
Leppiniemi toimi Suomen Asianajajaliiton puheenjohtajana 2007–2010, varapuheenjohtajana 2004–2007 ja hallituksen jäsenenä 2001–2004 sekä Helsingin Asianajajayhdistyksen puheenjohtajana 1999–2002 ja hallituksen jäsenenä 1995–1999. Hän on ollut myös kuluttajavalituslautakunnan X jaoston jäsen 1999–2003 sekä tuomarinvalintalautakunnan jäsen vuosina 2010–2020.
Leppiniemelle myönnettiin Helsingin Asianajajayhdistyksen Vuoden asianajaja -palkinto vuonna 2004, Suomen Asianajajaliiton säätiön Matti Ylöstalo -palkinto vuonna 2013 ja Suomen Lakimiesliiton yrittäjyyspalkinto vuonna 2015. Leppiniemi sai laamannin arvonimen vuonna 2019. Helsingin yliopiston ­oikeustieteellinen tiedekunta vihki Leppiniemen kunniatohtoriksi kesäkuussa 2023.
Aiheesta muualla

Käräjäpeto. Ylen henkilökuva Leppiniemestä elokuulta 2015.
| 0 | 1 | 2 |
| --- | --- | --- |
| Edeltäjä: Kari Lautjärvi | Suomen Asianajajaliiton puheenjohtaja 2007–2010 | Seuraaja: Mika Ilveskero |
Kaikki viimeiset sanat

| Kaikki viimeiset sanat> Looking for Alaska |
| --- | --- |

Alkuperäisteos
Kirjailija:  John Green
Kansitaiteilija:  Nolan Gadient
Kustantaja:  Dutton Juvenile
Julkaistu:  2005
Sivumäärä:  223
ISBN:  0-525-47506-0
Suomennos
Suomentaja:  Helene Bützow
Kustantaja:  WSOY
Julkaistu:  2014
Sivumäärä:  323
ISBN:  978-951-0-40270-2

Löydä lisää kirjojaKirjallisuuden teemasivulta
Kaikki viimeiset sanat on yhdysvaltalaiskirjailija John Greenin esikoisromaani. Englanninkielinen alkuperäisteos Looking for Alaska julkaistiin vuonna 2005 ja Helene Bützowin suomenkielinen käännös vuonna 2014. Kirja sai vuonna 2006 American Library Associationin parhaan nuortenkirjan Michael L. Printz -palkinnon, ja oli yhdistyksen vuonna 2015 laatiman Yhdysvaltain kirjastojen kiistanalaisimpien kirjojen listan kärjessä sisältämänsä seksuaalisen materiaalin ja kiroilun vuoksi. Se kertoo teini-ikäisestä Miles Halterista, joka lähtee sisäoppilaitokseen saadakseen vaihtelua tylsäksi käyneeseen elämäänsä. Se perustuu pitkälti Greenin omiin kokemuksiin sisäoppilaitoksen opiskelijana.
Kaikki viimeiset sanat nousi New York Timesin myydyimpien kirjojen listalle sijoituttuaan lasten pokkareiden listalla kymmenenneksi heinäkuussa 2012, yli seitsemän vuotta kirjan julkaisemisen jälkeen. Tammikuuhun 2017 mennessä se oli ollut nuorten aikuisten pokkareiden kymmenen kärjessä 67 viikkoa.
Käännös suomeksi
Kaikki veturit töihin!

| Tuomas-Veturi – Kaikki veturit töihin!> Thomas & Friends – Calling All Engines! |
| --- | --- |

Ohjaaja:  Steve Asquith
Käsikirjoittaja:   Sam Barlow  Paul Larson  Abi Grant 
Tuottaja:  Simon Spencer
Säveltäjä:  Robert Hartshorne
Valmistustiedot
Valmistusmaa:  Yhdistynyt kuningaskunta
Tuotantoyhtiö:  HIT Entertainment
Levittäjä:  2 Entertain
Ensi-ilta:  2005
Alkuperäiskieli:  englanti
Aiheesta muualla
IMDb 
Elonet
Infobox OKVirheellinen NIMI-arvo: 
Kaikki veturit töihin! (engl. Calling All Engines!) on brittiläinen elokuva vuodelta 2005, joka perustuu televisiosarjaan Tuomas Veturi. Englanninkielisenä kertojana toimi Michael Angelis, suomenkielisenä puolestaan Aku Laitinen. Elokuva oli ensimmäinen Tuomas Veturiin perustuva suoraan videolle julkaistu erikois-DVD, ja sen tuotti HIT Entertainment sarjan 8. ja 9. tuotantokauden välillä.
Rickenellaceae

| Rickenellaceae |
| --- | --- |
 Oranssilakki (Rickenella fibula)
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Hymenochaetales
Heimo::  Rickenellaceae  Vizzini (2010)
Infobox OKNimi-testi OK: 
Rickenellaceae on Hymenochaetales-lahkoon kuuluva sieniheimo. Heimon käyttö on ollut kiistanalaista, ja sitä on pidetty Repetobasidiaceae-heimon synonyyminä. Uusien tutkimusten mukaan Rickenellaceae on kuitenkin erillinen heimo, joka ei sisällä kertokantoja (Repetobasidium). Rickenellaceae-heimoon luokitellaan muun muassa helttasieniä, orvakoita ja nuijakkaita.
Sukuja

Ainakin seuraavien sukujen on ehdotettu kuuluvan Rickenellaceae-heimoon:
Purppuranuijakkaat (Alloclavaria)
Erakat (Atheloderma)
Ojalakit (Blasiphalia)
Bryopistillaria
Valkolakit (Cantharellopsis)
Contumyces
Torvikat (Cotylidia)
Ginnsia
Kideorvakat (Globulicium)
Gyroflexus
Lorelakit (Loreleia)
Sammalkorvat (Muscinupta)
Raspikat (Odonticium)
Peniophorella
Lahontahrat (Resinicium)
Rikelakit (Rickenella)
Sirppikäävät (Sidera)
Skvortzovia
Tsugacorticium
Karhulan keskuskenttä

Karhulan keskuskenttä on yleisurheilukenttä Kotkassa Karhulan kaupunginosassa. Kenttä rakennettiin 1940-luvun lopulla ja siellä järjestettiin Kalevan kisat vuonna 1949.
Kentän viereen entiselle hiekkakentälle rakennettiin vuonna 2010 jalkapallokentän viralliset mitat täyttävä tekonurmikenttä.
Kalle Järvilehto

Kalle Järvilehto (s. 21. heinäkuuta 1995 Espoo) on suomalainen lumilautailija. Hän sijoittui vuoden 2018 talviolympialaisissa 32:nneksi slopestylessä. Maailmancupissa Järvilehto on ollut big airissa toisella tai kolmannella sijalla useita kertoja  vuosina 2017 ja 2019.  Paras tulos, hopeasija, tuli Kanadan Quebecissä maaliskuussa 2019.
Run for Cover (albumi)

| Run for Cover Gary Moore |
| --- | --- | --- |

Studioalbumin tiedot
 Äänitetty : 1985
 Julkaistu: 1985
 Tuottaja(t): Gary Moore, Andy Johns, Peter Collins, Beau Hill, Mike Stone
 Tyylilaji: hard rock, blues rock
 Kesto: 45.41
 Levy-yhtiö: EMI
Listasijoitukset
  Yhdistynyt kuningaskunta – 12.
Gary Mooren muut julkaisut
| We Want Moore 1984 | Run for Cover 1985 | Wild Frontier 1987 |
Run for Cover on Gary Mooren vuonna 1985 julkaisema rock-albumi.
Run for Cover julkaistiin EMI-levymerkillä, ja sen tuottajina olivat Gary Mooren lisäksi Andy Johns, Peter Collins, Beau Hill ja Mike Stone.
Run for Coveriin sisältyy mm. uusi versio Mooren hittisinglestä "Empty Rooms" sekä albumin parhaiten myynyt single, "Out in the Fields".
Yhdistyneessä kuningaskunnassa Run for Cover ylsi albumilistan 12. sijalle. Albumilla esiintyy useita vierailevia artisteja, kuten Glenn Hughes, Paul Thompson ja Phil Lynott. Suurin osa lauluista on Gary Mooren kirjoittamia.
Kappaleet

Run for Cover – 4.13
Reach for the Sky – 4.46
Military Man – 5.40
Empty Rooms – 4.17
Out of My System – 4.01
Out in the Fields – 4.17
Nothing to Lose – 4.41
Once in a Lifetime – 4.18
All Messed Up – 4.52
Listen to Your Heartbeat – 4.31
Run for Cover (kappale)

| ”Run for Cover” The Killers |
| --- | --- | --- |

Singlen tiedot
 Albumilta: Wonderful Wonderful
 Julkaistu: 28. heinäkuuta 2017
 Tuottaja(t): Jacknife Lee
 Tyylilaji: uusi aalto, poprock
 Kesto: 03.43
 Levy-yhtiö: Island
The Killersin muut singlet
| ”The Man” 2017 | ”Run for Cover” 2017 | ”Rut” 2017 |
Run for Cover on yhdysvaltalaisen rockyhtye The Killersin kappale, joka julkaistiin toisena singlenä yhtyeen viidenneltä albumilta Wonderful Wonderful (2017).
Kappale julkaistiin 28. heinäkuuta 2017 digitaalisena latauksena ja suoratoistona ja sen musiikkivideo saman vuoden elokuussa videopalvelu YouTubessa.
Kappaleet > Digitaalinen lataus

Run for Cover – 3.43
KEK

KEK:n laboratorio Tsukubassa, taustalla Tsukuban vuori.
KEK (High Energy Accelerator Research Organization, jap. 高エネルギー加速器研究機構, Kō Enerugī Kasokuki Kenkyū Kikō?) on Japanissa sijaitseva hiukkasfysiikan tutkimuslaitos ja organisaatio. KEK:in päätoimipisteessä Tsukubassa, Ibarakin prefektuurissa sijaitsee muiden muassa Japanin suurin hiukkaskiihdytin KEKB-kiihdyttimestä tehty SuperKEKB.
Ronald Coase

| Ronald Coase |
| --- | --- |

Henkilötiedot
Syntynyt: 29. joulukuuta 1910 Lontoo, Britannia
Kuollut: 2. syyskuuta 2013 (102 vuotta) Chicago, Illinois, Yhdysvallat
Koulutus ja ura
Tutkimusalue:  Taloustiede, talousteoria ja Oikeustaloustiede
Palkinnot:   Nobelin taloustieteen palkinto
Ronald Harry Coase (29. joulukuuta 1910 Lontoo – 2. syyskuuta 2013 Chicago, Illinois, Yhdysvallat) oli brittiläinen taloustieteilijä, joka sai vuoden 1991 Nobelin taloustieteen palkinnon.
Coase tunnettiin erityisesti transaktiokustannuksia käsittelevästä vuonna 1937 julkaistusta artikkelistaan The Nature of the Firm, joka on ensimmäinen nykyaikaisen taloustieteen teoria yritysten olemassaolon syistä. Myös Coasen ulkoisvaikutuksiin liittyvä tutkimus, erityisesti vuonna 1960 julkaistu ”The Problem of Social Cost”, jossa Coase esitti, että tarkoin määritellyt omistusoikeudet voivat ratkaista ulkoisvaikutuksiin liittyviä ongelmia, oli alallaan uraauurtavaa.
Aiheesta muualla

Coase Nobel-säätiön sivuilla. (englanniksi)
Ruotsin keskuspankin taloustieteen palkinnon saajat
| --- | --- |
 1969: Frisch, Tinbergen  1970: Samuelson  1971: Kuznets  1972: Hicks, Arrow  1973: Leontief  1974: Myrdal, Hayek  1975: Kantorovitš, Koopmans  1976: Friedman  1977: Ohlin, Meade  1978: Simon  1979: Schultz, Lewis  1980: Klein  1981: Tobin  1982: Stigler  1983: Debreu  1984: Stone  1985: Modigliani  1986: Buchanan  1987: Solow  1988: Allais  1989: Haavelmo  1990: Markowitz, Miller, Sharpe  1991: Coase  1992: Becker  1993: Fogel, North  1994: Harsanyi, Nash, Selten  1995: Lucas  1996: Mirrlees, Vickrey  1997: Merton, Scholes  1998: Sen  1999: Mundell  2000: Heckman, McFadden  2001: Akerlof, Spence, Stiglitz  2002: Kahneman, Smith  2003: Engle, Granger  2004: Kydland, Prescott  2005: Aumann, Schelling 2006: Phelps 2007: Hurwicz, Maskin, Myerson 2008: Krugman 2009: Ostrom, Williamson 2010: Diamond, Mortensen, Pissarides 2011: Sargent, Sims 2012: Roth, Shapley 2013: Fama, Hansen, Shiller 2014: Tirole 2015: Deaton 2016: Hart, Holmström 2017: Thaler 2018: Nordhaus, Romer 2019: Banerjee, Duflo, Kremer 2020: Milgrom, Wilson 2021: Card, Angrist, Imbens  2022: Bernanke, Diamond, Dybvig  2023: Goldin
Reivilammi

| Reivilammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°46′29″N, 23°49′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  ei ole 
Järvinumero:  35.931.1.005
Mittaustietoja
Pinnankorkeus:  97,4 m 
Rantaviiva:  0,643 km 
Pinta-ala:  0,01876 km² 
 fiReivilammi 
Reivilammi on Kanta-Hämeessä Tammelassa Kaukolannummella sijaitseva lampi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Lammen ranta on Saaren kansanpuiston eteläpuolen rajana.
Maantiede

Lammen pinta-ala on 1,9 hehtaaria ja se on 250 metriä pitkä ja 200 metriä leveä. Lampi kuuluu samaan painaumaan Pitkälammin ja Rajalammin kanssa, mutta näiden välillä ei ole ojia. Lammesta ei myöskään lähde laskuojaa. Se saa vetensä pääasiassa pohjavedestä. Sen rantaviiva on 640 metriä pitkä ja sen ranta on pääosin Kaukolannummen kangasmaastoa, mutta alavat maastonosat ovat soistuneita. Lammen pohjoispuolella kulkee Kaukolanharju, jonka rinne laskee suoraan lampeen. Pohjoisranta onkin Saaren kansanpuiston rajana. Länsirannan läheisyydessä olevalle mäelle on rakennettu yksi loma-asunto, jonne johtaa tie Kaukolan kylältä.
Historia

Lammen nimi on kirjoitettu vanhoihin karttoihin "Reivilampi" tai "Revilampi". Lampi oli aikoinaan asumaton.
Luonnonhistoria

Viime jääkauden jälkeen noin 10 000 vuotta sitten, kun mannerjäätikkö suli ja sen reuna vetäytyi kohti luodetta, purki jäätikön alta virtaava jäätikköjoki nykyiseen Kaukolaan vetensä. Veden virtauksen mukana kulkeutui paljon kiveä ja hiekkaa, jota läjittyi purkaustunneliin ja kasautui purkausaukon eteen. Nämä kivi- ja hiekkajäänteet muodostavat Kaukolannummen harjut, jotka ovat osa Lopelta Humppilaan jatkuvaa harjujaksoa. Suurin harju on Kaukolanharju, jonka pitkä yhtenäinen selänne kiemurtelee nummen reunaa.
Kaukolanharju muodostaa Pyhäjärven ja Kuivajärven väliin rikkonaisen kannaksen, jossa veden täyttämät harjujen välit ja supat muodostavat mosaiikkimaisen vyöhykkeen. Harjun rakenteita kulkee myös järven vedenpinnan alla ja osa niistä ovat peittyneet myös savien alle. Alue on nykyään osa Saaren kansanpuistoa, jossa voi vapaasti retkeillä ja tutustua luonnonkohteisiin ja alueen historiaan.
Alueen 11−13 lampea ovat syntyneet, kun jäätikköjoen suuaukon reunan jääseinämästä irtosi jäävuorenkappaleita, jotka hautautuivat hiekan joukkoon. Myöhemmin, kun mannerjään reuna oli vetäytynyt riittävän kauaksi, hiekan alla olleet jäävuoret sulivat ja hiekkaan jäi sille paikalle syvä ja jyrkkäreunainen painauma. Näitä painaumia kutsutaan harjusupiksi tai vain supiksi.
KEF

KEF on brittiläinen kaiutinvalmistaja. Sen perusti sähköinsinööri Raymond Cooke Tovilissa Maidstonessa Kentissä 1961.
Yritys sai nimensä paikalla aiemmin sijainneen Kent Engineering & Foundry -konetehtaan mukaan.
Cooke oli laivaston toisen maailmansodan veteraani. Hän oli työskennellyt BBC:lle ja oli ollut kaiutinvalmistaja Wharfedalen tekninen johtaja. Toisena avainhenkilönä oli tohtori Andrew Watson, joka johti akustiikan suunnittelua. Yhtiö oli ensimmäisiä, joka alkoi valmistaa kaiutinelementtejä muusta materiaalista kuin paperista. Lisäksi se käytti ensimmäisenä FFT-muunnosta kaiuttimien mittauksiin.
KEF alkoi valmistaa BBC:lle monitori-kaiuttimia. Kuluttajatuotteissa KEFin myyntivaltti oli olohuonekaiuttimen kutistaminen viidesosaan aiemmasta.
Yhtiö valmisti myös kaiutinelementtejä muille kaiutinvalmistajille, parhaimpina aikoina 10 000 viikossa.
KEF palkittiin kahteen kertaan kuningattaren palkinnolla vientikauppansa ansiosta.
Cooke sai Brittiläisen imperiumin ritarikunnan upseerin arvon 1979.
1990-luvun alussa New York Times nimesi KEFin toiseksi johtavaksi eurooppalaiseksi audiovalmistajaksi Bang & Olufsenin rinnalla.
Yhtiö kuitenkin ajautui konkurssiin 1992. Sen osti GP Acoustics, joka on osa hongkongilaista Gold Peak -yritystä.
Kasper Degn

| Kasper Degn> Henkilötiedot |
| --- | --- |
Syntynyt: 25. helmikuuta 1982 (ikä 42) Herning, Tanska
Kansalaisuus:   Tanska
Jääkiekkoilija
Pelipaikka:  hyökkääjä
Maila:  vasen
Pituus:  175 cm
Paino:  75 kg
Pelinumero:  9
Pelaajaura
Pääsarjaura:  1998–2016
Kasper Degn (s. 25. helmikuuta 1982 Herning) on tanskalainen jääkiekkoilija, joka pelasi hyökkääjänä. Hän laukoi vasemmalta.
Degn pelasi urallaan 16 kautta Tanskan pääsarjassa, jossa hän edusti Herning Blue Foxia, Nordsjælland Cobrasia ja Aalborg Piratesia. Degn toimi Aalborgin kapteenina kaudella 2011–2012 sekä varakapteenina kausilla 2010–2011 ja 2013–2014. Degn pelasi Tanskan pääsarjassa yhteensä 512 runkosarjaottelua tehopistein 129+341=470 keräten 245 rangaistusminuuttia sekä 116 pudotuspeliottelua tehopistein 33+70=103 keräten 46 rangaistusminuuttia. Degn saavutti urallaan kaksi Tanskan mestaruutta Herning Blue Foxin joukkueessa vuosina 2001 ja 2003.
Degn edusti Tanskaa seitsemissä maailmanmestaruuskilpailuissa vuosina 2004, 2005, 2006, 2008, 2009, 2010 ja 2011. Hän pelasi urallaan yhteensä 40 MM-ottelua tehopistein 7+2=9 keräten kymmenen rangaistusminuuttia.
Kate Mahaut

| Kate Mahaut> Henkilötiedot |
| --- | --- |
Koko nimi:  Kate Yvonne Mahaut
Syntynyt: 16. tammikuuta 1908 Frederiksberg, Tanska
Kuollut: 2. maaliskuuta 1988 Frederiksberg, Tanska
Uran tiedot
Laji:  miekkailu
Kate Yvonne Mahaut (16. tammikuuta 1908 Frederiksberg, Tanska – 2. maaliskuuta 1988 Frederiksberg, Tanska) oli tanskalainen miekkailija. Mahaut kilpaili vuosien 1948 ja 1952 kesäolympialaisissa floretissa.
Kate Liu

Kate Liu (s. 23. toukokuuta 1994 Singapore) on singaporelaissyntyinen pianisti.
Liu aloitti pianonsoiton 4-vuotiaana ja muutti 8-vuotiaana Yhdysvaltoihin. Hän suoritti yksityisesti opintoja Chicagon musiikki-instituutissa Alan Chow'n, Micah Yuin ja Emilio del Rosarion johdolla. Saatuaan kandidaatin arvon Curtis-musiikki-instituutista hän jatkoi opintojaan Juilliard Schoolissa Robert McDonaldin ja Yoheved Kaplinskyn johdolla.
Kansainvälisessä Frédéric Chopin -pianokilpailussa hän sai vuonna 2015 kolmannen palkinnon sekä parhaan masurkkaesityksen palkinnon. Lisäksi hänet äänestettiin yleisösuosikiksi. Liu sai myös ensipalkinnot kolmannessa Aasian ja Tyynenmeren alueen kansainvälisessä Chopin-kilpailussa ja vuoden 2010 New Yorkin kansainvälisessä pianokilpailussa. Vuonna 2010 hän saavutti kolmannen sijan Kansainvälisessä Thomas & Evon Cooper -kilpailussa.
Chopin-kilpailussa saavuttamansa menestyksen jälkeen Liu on esiintynyt ahkerasti Euroopassa, Aasiassa ja Yhdysvalloissa. Debyyttialbuminaan hän julkaisi Frédéric Chopinin teosten albumin vuonna 2016. Hänen kanssaan soittaneita orkestereita ovat olleet muiden muassa Clevelandin orkesteri, Varsovan filharmoninen orkesteri, Montrealin sinfoniaorkesteri, Puolan radion sinfonia-orkesteri, Poznańin filharmonikot, Yomiuri Nippon -sinfoniaorkesteri ja Rochesterin filharmoninen orkesteri.